  Руслан Нуриахметов Майя Бывальцева Йӧ скульптураосъя витетӥез «Удмурт йӧ» фестиваль (0+) «Двенадцать месяцев» выжыкыллы сӥземын луоз. Ужрад Ижкарысь зодчий Дудин нимо ярдур ульчаын 2022-тӥ арын 31-тӥ толшорысен 6-ти тулыспалозь ортчоз. Со сярысь фестивальлэн «ВКонтакте» мерлыко вотэсысь огиназ ивортӥзы. Фествитале пыриськыны малпасьёс вожвылъяськонэз ортчыны кулэ. Со понна 16-тӥ толшорозь радъясьёслы куриськонэз но эскизъёсты чӧлсконпусъя яке tvdacha18@gmail.com электрон адресъя лэзёно. Ужрадэ Россиысь но кунгож сьӧрысь 21 ареслэсь бадӟым скульпторъёс пыриськыны быгато. Командаын кык адями мед луоз. Радъясьёс ӧжытсэ 12 команда люкаськоз шуыса чаклало. Фестивальлэн валатэтэныз (положениеныз) татын тодматскыны луоз. «Удмурт йӧ» йӧлэсь скульптураос лэсьтон устолыкез вӧлмытон, кибашлыослы мылкыд сётон, пуш туризмез азинтон, карын чебер инты кылдытон вылысь радъяське. Фестивальлы йылпумъянъёс 5-тӥ толшоре лэсьтозы. Тодэ вайытом, 2021-тӥ арын «Удмурт йӧлэн» темаез «Ворота в будущее» вал. Тегъёс: Лулчеберет синпелет фестиваль кибашлыос Ижкар Удмуртия  